stanford-oval/wikipedia huggingface dataset:
Tony Tuominen
Suomen-mestaruudet

Kaksinpelissä: 1981, 1982, 1986
Nelinpelissä 1983, 1984, 1986, 1988, 1989, 1991, 1992, 1993, 1995, 1996
Sekanelinpelissä: 1983, 1997
Tekijäavaruus (topologia)

Havainnollistus siitä, miten tekijäavaruus, pallopinta  S^{2} , saadaan liimaamalla kaikki kiekon  D^{2} reunapisteet yhdeksi pisteeksi.
Topologiassa ja siihen liittyvillä matematiikan aloilla tekijäavaruus on, intuitiivisesti ilmaistuna tulos, joka saadaan samastamalla toisiinsa tai ”liimaamalla yhteen” jotkin annetut topologisen avaruuden  pisteet. Toisiinsa samastettavat tai ”yhteen liimattavat” pisteet määritellään ekvivalenssirelaatiolla. Tavallisimmin tämä tehdään uuden topologisen avaruuden konstruoimiseksi jonkin ennestään tunnetun avulla. Tekijätopologia käsittää ne joukot, joiden alkukuva siinä kanonisessa projektiossa, jolla jokainen lähtöavaruuden alkio kuvataan sitä vastaavalle ekvivalenssiluokalle, on avoin joukko.
Määritelmä

Olkoon  X,\tau _{X} topologinen avaruus, ja olkoon ~ jokin ekvivalenssirelaatio avaruudessa  X.  Tekijäavaruus Y=X/~ on  X:n alkioiden ekvivalenssiluokkien joukko:
varustettuna topologialla, jossa avoimia joukkoja ovat ne ekvivalenssiluokkien joukot, joiden yhdisteet ovat avoimia joukkoja X:ssä:
Yhtäpitävästi voidaan määritellä avoimiksi ne joukot, joiden alkukuva surjektiivisessa kuvauksessa  q:X\to ''X''/~, joka liittää jokaiseen X:n pisteeseen sitä vastaavan ekvivalenssiluokan, on avoin:
Tekijäavaruuden avoimien joukkojen muodostama tekijätopologia on siis projektion  q:X\to ''X''/~ koindusoima topologia avaruudessa X/~.
Samastuskuvaus

Tekijäavaruuteen liittyy läheisesti myös samastuskuvauksen eli tekijäkuvauksen käsite. Sanotaan, että kuvaus  f:X\to Y on samastuskuvaus, jos se on surjektio ja jos Yn osajoukoista U ovat avoimia ne ja vain ne, joiden alkukuva on avoin. Yhtäpitävästi voidaan määritellä, että  f on samastuskuvaus, jos se on surjektio ja jos se koindusoi maaliavaruuteen Y sen alkuperäisen topologian.
Jos  \sim  on ekvivalenssirelaatio joukossa  X, kanoninen kuvaus  q:X\to X/{\sim } on samastuskuvaus.
Pisteiden liimaaminen

Liimaaminen. Topologiassa käytetään usein ilmaisua, että pisteet ”liimataan” yhteen. Olkoon X topologinen avaruus ja  x,y\in X kaksi sen pistettä. Muodostetaan ekvivalenssirelaatio ~, jossa a ~ b, jos ja vain jos joko
a=b,
a=x ja  b=y tai
a=y ja  b=x.
Tämän ekvivalenssirelaation määrittämän tekijäavaruuden muodostamista sanotaan pisteiden x ja y ”liimaamiseksi” yhteen. Yleensäkin tekijäavaruuden muodostamista voidaan havainnollistaa kuvittelemalla, että samaan ekvivalenssiluokkaan kuuluvat pisteet ikään kuin ”liimataan” kiinni toisiinsa. Kuten jäljempänä mainitut esimerkit osoittavat, tämä voidaan monessa, joskaan ei kaikissa tapauksissa tehdä aivan konkreettisestikin.
Ominaisuuksia

Jokainen kompakti metristyvä avaruus voidaan esittää Cantorin joukon tekijäavaruutena.
Jokainen kompakti yhtenäinen n-monisto, kun n>0, voidaan esittää minkä tahansa muun kompaktin yhtenäisen n-moniston tekijäavaruutena, ja kuvaus tekijäavaruudesta f:X/~->Y on jatkuva, jos ja vain jos f0q:X->Y on jatkuva.
Topologisen avaruuden X surjektio q toiselle topologiselle avaruudelle Y on samaistuskuvaus, jos sillä on seuraava ominaisuus: jos Z on mikä tahansa topologinen avaruus ja  f:Y\to Z mikä tahansa kuvaus, f on jatkuva, jos ja vain jos yhdistetty kuvaus f ° q on jatkuva.
Tekijäavaruutta X/~ yhdessä samastuskuvauksen q : X -> X/~ kanssa luonnehtii seuraava universaaliominaisuus: Jos g : X -> Z on sellainen jatkuva kuvaus, että kaikilla samaan ekvivalenssiluokkaan kuuluvilla Xn alkioilla on sama kuvapiste Z:ssä, on olemassa yksi ja vain yksi sellainen jatkuva kuvaus f : X/~ -> Z, että g = f ° q.  Sanotaan, että g laskeutuu tekijäavaruuteen.
Tekijäavaruuden X/~ jatkuvia kuvauksia ovat siis ne ja vain ne kuvaukset, jotka saadaan X:ssä määritellyistä jatkuvista kuvauksista ja jotka ovat yhteensopivia ekvivalenssirelaation kanssa (siinä mielessä, että ekvivalenteilla alkioilla on sama kuva).  Tutkittaessa tekijäavaruuksia tätä kriteeriä käytetään paljon.
Usein on selvitettävä, onko jokin surjektio q : X -> Y samaistuskuvaus. Jos q on avoin tai suljettu kuvaus, se on samaistuskuvaus. Nämä ovat kuitenkin vain riittäviä, mutta eivät välttämättömiä ehtoja.  On helppo muodostaa esimerkkejä samaistuskuvauksista, jotka eivät ole avoimia eivätkä suljettuja. Topologisten ryhmien tapauksessa samaistuskuvaukset ovat avoimia.
Suhde muihin topologisiin käsitteisiin > Erotteluaksioomat

Erotteluaksioomien suhteen tekijäavaruudet käyttäytyvät usein yllättävällä tavalla. Vaikka topologinen avaruus X toteuttaa yhden tai useamman erotteluaksiooman, tekijäavaruus X/~ ei niitä välttämättä noudata. Toisaalta tekijäavaruudella X/~ voi olla erotteluominaisuuksia, joita alkuperäisellä avaruudella X ei ole. Seuraavat tulokset ovat kuitenkin voimassa:
X/~ on T1-avaruus, jos ja vain jos jokainen ~:n ekvivalenssiluokka on suljettu X:ssä.
Jos tekijäavaruutta vastaava samaistuskuvaus on avoin, tekijäavaruus X/~ on Hausdorff-avaruus, jos ja vain jos relaatiota ~ vastaava tuloavaruuden X×X osajoukko R = { (x,y)\in R|x~y} on suljettu.
Suhde muihin topologisiin käsitteisiin > Yhtenäisyys

Jos avaruus on yhtenäinen tai polkuyhtenäinen, samoin ovat sen kaikki tekijäavaruudet.
Yhdesti yhtenäisen tai kutistuvan avaruuden tekijäavaruus ei välttämättä ole yhdesti yhtenäinen eikä kutistuva.
Suhde muihin topologisiin käsitteisiin > Kompaktius

Kompaktin avaruuden kaikki tekijäavaruudet ovat kompakteja.  Sen sijaan lokaalisti kompaktin avaruuden tekijäavaruus ei välttämättä ole lokaalisti kompakti.
Suhde muihin topologisiin käsitteisiin > Ulottuvuus

Tekijäavaruuden topologinen ulottuvuus voi olla suurempi tai pienempi kuin alkuperäisen avaruuden. Avaruuden täyttävät käyrät tarjoavat tästä esimerkkejä.
Lieriö
Möbiuksen nauhan konstruointi lähtien neliöstä. Vastakkaisilla reunoilla olevat nuolet on liimattava yhteen niin päin, että niiden kärjet osuvat yhteen.
Möbiuksen nauha
Torus
Kleinin pulloa lähinnä muistuttava toteutettavissa oleva pinta. Teoriassa Kleinin pullosta kuitenkin oletetaan, etteivät sen ”kaula” ja ”reuna”  leikkaa toisiaan, mutta sellaista pintaa ei voi tehdä konkreettisesti.
Tekijätopologiaa luonnehtiva ominaisuus
Tony Vairelles

| 0 | 1 | 2 |
| --- | --- | --- |

Henkilötiedot
Koko nimi: Tony Vairelles
Syntymäaika: 10. huhtikuuta 1973 (ikä 51)
Syntymäpaikka: Nancy, Ranska
Pelipaikka: hyökkääjä
Pituus: 186 cm
Junioriseurat
: RSC Anderlecht AS Nancy
Seurat
| Vuodet | Seura | O (M) |
| 1991–1995 1995–1999 1999–tammikuu 2001 tammi-kesäkuu 2001 2001–2002 2002–tammikuu 2003 tammi-kesäkuu 2003 2003–2004 2004–2005 2005–2006 2006–2007 2007–2008 2008–2009 2009–2011 | AS Nancy-Lorraine RC Lens Olympique Lyonnais → Bordeaux → SC Bastia Olympique Lyonnais → RC Lens Stade Rennais FC SC Bastia Lierse SK Tours FC CA Bastia Dudelange Gueugnon | 127 (39) 123 (31) 48 (9) 11 (2) 30 (14) 15 (2) 12 (2) 21 (1) 27 (4) 15 (0) 24 (5) |
Maajoukkue
| 1998–2000 | Ranska | 8 (1) |
 Seurajoukkueuran tilastot kattavat vain kansalliset sarjat, päivitetty 30. kesäkuuta 2007.  Maajoukkueuran tilastot päivitetty 10. heinäkuuta 2020.
Tony Vairelles (s. 10. huhtikuuta 1973 Nancy, Ranska) on ranskalainen jalkapalloilija, joka edusti vuonna 2011 päättyneellä pelaajaurallaan useita seuroja. Hän pelasi Ranskan Ligue 1:ssä kaikkiaan 289 ottelua, joissa hän teki 65 maalia. Kotimaansa lisäksi hän pelasi uransa loppupuolella puoli vuotta Belgiassa ja yhden vuoden Luxemburgissa. Hän pelasi myös Ranskan maajoukkueessa. 186 senttimetriä pitkän Vairellesin pelipaikka oli hyökkääjä.
Vairelles on edustanut ennen nykyistä seuraansa useita kotimaansa seuroja; Nancyä, Lensiä, Lyonia, Bordeaux'tä, Bastiaa ja Rennesiä. Hän tuli Toursiin belgialaisesta Liersestä. Kaudella 2001-2002 hän oli Ranskan liigan maalipörssin jaetulla viidennellä sijalla tehtyään Bastian riveissä 14 maalia. Tuo määrä on myös hänen yhden kauden maaliennätyksensä. Vairellesin parhaita saavutuksia ovat Ranskan mestaruudet vuosilta 1998 ja 2003 sekä Ranskan Liigacupin voitto vuodelta 1999. Vuonna 1995 hänet valittiin Ranskan kakkosliigan vuoden pelaajaksi.
Ranskan maajoukkueessa Vairelles pelasi kahdeksan ottelua ja teki niissä yhden maalin. Hän teki maajoukkuedebyyttinsä elokuussa 1998 ottelussa Itävaltaa vastaan. Maalin hän teki marraskuussa 1999 ystävyysottelussa Kroatiaa vastaan.
Aiheesta muualla

Vairelles FootballDatabase-tietokannassa (englanniksi)
Sputnik

Sputnik voi tarkoittaa seuraavia:
Sputnik, neuvostoliittolainen avaruusohjelma
Sputnik, kylä Murmanskin alueella Venäjällä
Sputnik V, venäläinen COVID-19-rokote
Sputnik, oik. Knut T. Storbukås (s. 1943), norjalainen laulaja
Radio Sputnik, vuosina 1999–2018 Suomessa toiminut venäjänkielinen radiokanava
Sputnik Oy, Aki Kaurismäen elokuvatuotantoyritys
Sputnik News, Venäjän valtiollinen uutistoimisto.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sputnik”, voi hakea sivunnimihaulla, laajalla sivunnimihaulla tai tekstihaulla.
Tidelines

| Tidelines April |
| --- | --- | --- |

Studioalbumin tiedot
 Julkaistu: 7. helmikuuta 2007
 Tuottaja(t): Tero Kinnunen
 Tyylilaji: alternative metal
 Kesto: 38.00
 Levy-yhtiö: Spinefarm Records
Aprilin muut julkaisut
|   | Tidelines 2007 | Anthems for the Rejected 2008 |
Tidelines on suomalaisen alternative metal -yhtye Aprilin esikoisalbumi. Se julkaistiin helmikuussa 2007 levymerkillä Spinefarm Records.
Kappaleet

The Power of One – 2.57
First Blood – 3.50
Stain – 4.13
Soul of Elimination – 3.04
Colourblind – 3.28
Dead Man Walking – 3.20
Weakened to Speak – 4.27
Time Is Up – 3.20
Two Steps (for a New Revolution) – 4.26
Fading – 4.55
Kokoonpano

Mikko Merilinnaaka – kitara, piano
Hakim Hietikko – laulu
Jaakko Pulkki – basso, laulu
Mikko Huovila – rummut
+
Tuukka Helminen – sello (kappale 10)
Kokoonpano > Tuotanto

Tero Kinnunen – tuottaja, äänittäjä
Mika Jussila – masteroija
Arvostelut

Imperiumi.net:
Soundi:
Aiheesta muualla

Tidelines Discogsissa. (englanniksi)
Albumi Tidelines Encyclopaedia Metallum -sivustolla (englanniksi)
Uusi-Seelanti paralympialaisissa

Uusi-Seelanti on osallistunut paralympialaisiin seuraavasti; kesäparalympialaisissa maa on esiintynyt vuodesta 1968 ja talviparalympialaisissakin vuodesta 1980 lähtien. Vuoteen 2016 mennessä maa on saavuttanut 89 kultaa, 63 hopeaa ja 65 pronssia, eli yhteensä 217 mitalia.
Paralympiamitalit lajeittain

| Urheilumuoto | Kulta | Hopea | Pronssi | Yhteensä |
| --- | --- | --- | --- | --- |
| Yleisurheilu | 37 | 30 | 27 | 94 |
| Uinti | 30 | 20 | 16 | 66 |
| Alppihiihto | 15 | 6 | 7 | 28 |
| Pyöräily | 2 | 3 | 7 | 12 |
| Jousiammunta | 1 | 1 | 0 | 2 |
| Esteratsastus | 1 | 1 | 0 | 2 |
| Ammunta | 1 | 0 | 4 | 5 |
| Nurmikeilaus | 1 | 0 | 1 | 2 |
| Pyörätuolirugby | 1 | 0 | 1 | 2 |
| Boccia | 0 | 1 | 0 | 1 |
| Dartchery | 0 | 1 | 0 | 1 |
| Voimanosto | 0 | 0 | 2 | 2 |
| Yhteensä | 89 | 63 | 65 | 217 |
Tommi Pohja

| Tommi Pohja> Henkilötiedot |
| --- | --- |
Syntynyt: 18. heinäkuuta 1964 Tampere, Suomi
Kansalaisuus:   Suomi
Jääkiekkoilija
Pelipaikka:  vasen laitahyökkääjä
Maila:  vasen
Pituus:  180 cm
Paino:  85 kg
Pelaajaura
Pääsarjaura:  1983–1994
Seurat:  Tappara KooKoo KalPa
| Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Mitalit> Maa:   Suomi.Miesten jääkiekko.Alle 20-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Hopeaa | Ruotsi 1984 | jääkiekko |  |
Tommi Pohja (s. 18. heinäkuuta 1964 Tampere) on suomalainen entinen jääkiekkoilija. Hyvistä käsistään ja laukauksestaan tunnettu laitahyökkääjä pelasi koko uransa jääkiekon SM-liigassa. Pohja pelasi siellä uransa aikana 395 ottelua, joissa hän teki tehot 143+161=304.
Seuraura

Pohja on Tapparan kasvatti. Hän debytoi SM-liigassa kaudella 1982–1983, mutta pelasi varsinaisen tulokaskautensa kaudella 1983–84, jolloin Pohja voitti myös Suomen mestaruuden. Hän voitti sen myös vuosina 1986, 1987 ja 1988. Pohja oli kaudella 1986–87 Tapparan paras maalintekijä 23 osumallaan.
Pohja pelasi Tapparassa kevääseen 1989 asti ja siirtyi kaudeksi 1989–1990 KooKoohon. Hän oli joukkueen paras maalintekijä ja toiseksi paras pistemies, mutta kausi joukkueelta päättyi pettymykseen KooKoon pudottua jääkiekon I-divisioonaan. Pohja siirtyi kaudeksi 1990–1991 Kalevan Pallon riveihin. Hän voitti siellä SM-hopeaa keväällä 1991, mutta kaudella 1991–1992 joukkue ei päässyt pudotuspeleihin. Hän pelasi kauden aikana lähinnä Jarmo Kekäläisen ja Pekka Tirkkosen ketjutoverina.
Kaudeksi 1992–1993 Pohja palasi Tapparaan. Hän lopetti uransa vuonna 1994.
Maajoukkueura

Pohja oli voittamassa alle 20-vuotiaiden MM-hopeaa vuonna 1984. Hän pelasi myös miesten MM-kilpailuissa vuonna 1986.
SpaceX COTS Demo Flight 2

SpaceX COTS Demo Flight 2 (myös Dragon C2+) oli SpaceX Dragonin toinen ja Falcon 9:n kolmas lento sekä ensimmäinen kerta kun Dragon telakoitui kansainväliseen avaruusasemaan. Lento kuului NASAn Commercial Orbital Transportation Services -ohjelmaan ja oli toinen ohjelman testilento. Lennolla saavutettiin kaikki testitavoitteet ja Falcon 9 – Dragon -yhdistelmä sai luvan aloittaa varsinaiset rahtitoimitukset ISS:lle. [lähde? ] C2+ -lento laukaistiin Cape Canaveral Air Force Stationin SLC-40 -laukaisukompleksista 22. toukokuuta 2012 kello 07.44 GMT-aikaa.
Falcon 9 v1.0 -raketin ja Dragon-kapselin laukaisu Cape Canaveral AFS:n SLC-40 -alustalta.
Dragon C2+ yhdisti aiemmin aiotut SpaceX COTS Demo Flight 2- ja SpaceX COTS Demo Flight 3 -lennot yhdeksi lennoksi. Ensimmäisen kolmen päivän aikana Dragon suoritti muiden muassa erilaisia testiohjelman toiseen vaiheeseen kuuluneita lähentymistestejä. 25. toukokuuta alkoi testiohjelman kolmas vaihe, jossa Dragon lähestyi ISS:ää niin, että aseman Canadarm2 robottikäsi pystyi tarraamaan siihen ja telakoimaan sen asemaan. Miehistö purki Dragonin lastin ja lastasi sitten paluukuorman. 31. toukokuuta Dragon irrotettiin asemasta ja se laskeutui onnistuneesti Tyyneen valtamereen. [lähde? ]
Aiheesta muualla

Kuvia tai muita tiedostoja aiheesta SpaceX COTS Demo Flight 2 Wikimedia Commonsissa
SpaceX:n Dragon- ja Dragon 2 -lennot()
| --- | --- |
Testilennot:   Dragon test flight  COTS-1  COTS-2  Pad Abort Test  Demo-1  In-Flight Abort Test  Demo-2 
ISS-logistiikka:   CRS-1  CRS-2  CRS-3  CRS-4  CRS-5  CRS-6  CRS-7†  CRS-8  CRS-9  CRS-10  CRS-11  CRS-12  CRS-13  CRS-14  CRS-15  CRS-16  CRS-17  CRS-18  CRS-19  CRS-20  CRS-21  CRS-22  CRS-23  CRS-24  CRS-25  CRS-26  CRS-27  CRS-28  CRS-29  CRS-30  CRS-31 
Miehitetyt lennot:   Demo-2  Crew-1  Crew-2  Inspiration4  Crew-3  Axiom-1  Crew-4  Crew-5  Crew-6  Axiom-2  Crew-7  Axiom-3  Crew-8  Polaris Dawn  Crew-9  Fram2 
Katso myös:   Falcon 9  Falcon 9:n laukaisut  COTS  CRS  Dragon  Dragon 2  Commercial Crew Development  Commercial Crew Program 
Kesken olevat lennot on lihavoitu • kursivoituja lentoja ei ole lennetty • †-merkki tarkoittaa epäonnistunutta laukaisua
Suruttomain villat

Nykyisen Hämeentie 38:n paikalla sijainnut Vuorelan huvila, jossa Sörnäisten Työväen Näyttämö toimi vuosina 1898–1928.
Suruttomain villat olivat Helsingin Kallion kaupunginosassa Suruttomain kallioilla nykyisen Hämeentien ja silloisen Itäisen Viertotien varrella Torkkelinkadun ja Sakarinkadun välisellä alueella sijainneita huviloita, joissa asui pääasiassa työväestöä. Pääosin kaksikerroksiset puuhuvilat rakennettiin vuosien 1875–1909 välillä ja niitä oli arviolta 31. Ne rakennutti helsinkiläisten tehtailijoiden perustama yhtiö, Helsingfors Arbetarbostader Ab, joka samaan aikaan rakennutti myös Kampin villat Malminkadun varrelle.
Huviloiden purkaminen alkoi 1930-luvun puolivälissä, jolloin paikalle alettiin rakentaa kivitaloja.
Sörnäisten Työväen Näyttämö piti näytäntöjään vuosina 1900–1928 Vuorela-nimisessä huvilassa, joka oli yksi Suruttomain villoista. Täällä aloitti näyttelijänuransa muun muassa Tauno Palo, silloinen Tauno Brännäs.
Kirjallisuutta

Tapani Halonen : Eräs yleishyödyllinen rakennusyritys Helsingissä vuosina 1875-1876 : n.s. suruttomain villat ja kampin villat. Pro gradu -tutkielma, Helsingin yliopisto, Valtiotieteellinen tiedekunta, Sosiaalipolitiikka. Helsinki 1949
Tornion ensimmäinen kirkko

Kulmakivi Tornion 1. kirkon muistomerkki.
Tornion ensimmäinen kirkko on vuonna 1647 valmistunut ja vuonna 1682 tulipalossa tuhoutunut kirkko Torniossa. Kirkko rakennettiin vuosina 1642–1647 30-vuotisen sodan lopulla ja perustamistyöt tehtiin "omin voimin". Ammattiapua saatiin kuitenkin vuonna 1644 seinien salvostöihin, holvaukseen, paanotukseen, tornin rakentamiseen sekä sisustustöihin. Pohjalaisesta mestarista ei ole varmaa tietoa, mutta epäillään että hän olisi "Herman Juse ifrån Limingo" eli nykyisen kirkon rakentajan Matti Joosepinpoika Härmän isä. Tornion ensimmäinen kirkko paloi 27. heinäkuuta 1682, palo syttyi salamaniskusta.
Muistomerkki

Kirkolle kehiteltiin Torniossa pitkään muistomerkkiä, ja vuonna 2001 se toteutettiin. Muistomerkin suunnitteli Martti Porkka, ja sen toteutti Länsi-Lapin Ammatti-instituutin Tervolan käsi- ja taideteollisuusosasto. Muistomerkin rahoittajissa oli mukana myös yksityisiä, kuten vanhan perinteen mukaan aina kirkkojenkin rakentamisessa ja kaunistamisessa.
Kulmakivi-teemaa arkkitehti Matti Porkka kuvaa näin: "Kivi, jonka rakentajat hylkäsivät, on nyt kulmakivi. Herralta se on tullut, ja se on ihmeellinen meidän silmissämme." (Ps. 118:22,23/Matt.42). Kulmakivi rakennuksessa tarkoittaa perustuksessa, seinien liittymäkohdassa olevaa nurkkakiveä. Sillä tarkoitetaan myös, kuten tässä tapauksessa, holvausmuuraukseen liittyvää kaariaukon ylintä kiilakiveä, johon rakenteen puristusvoimat kohdistuvat. Jos tämä kulmakivi otetaan pois, rakennelma sortuu.
Kulmakivi

sijainti: Tornion seurakuntatalon edessä
suunnittelu: Matti Porkka
paljastettu: 30. syyskuuta 2001
työryhmä: Eljas Aho, Yrjö Alamäki, Juhani Holma,
Pentti Moring, Henri Nordberg, Matti Porkka
ja Aarne Vuento
Kulmakivessä muistomerkin päällä on keskiaikaisten kivikirkkojen alttarialueen sienistä tuttu piispan vihkiristi. Kristityille kulmakivi merkitsee itse Kristusta, Kirkon perustajaa ja ylläpitäjää. Ilman Kristusta ei Kirkkoa voi olla olemassa. Se sortuu ja hajoaa.
Graniitista veistetty muistomerkki Tornion kaupungin ensimmäisen kirkon muistoksi on pystytetty "Kirkonrakentajien muistoksi". Kirkonrakentajilla tässä halutaan ymmärtää kaikkia niitä henkilöitä, tahoja ja erityisesti kirkkokansaa, jotka eri aikoina ovat moninaisin käytännön toimin ja rukouksin olleet rakentamassa Kristuksen seurakuntaa Tornion kaupungissa.
Sterling Knight

Sterling Sandmann Knight (s. 5. maaliskuuta 1989 Houston, Texas, Yhdysvallat) on yhdysvaltalainen näyttelijä ja laulaja-lauluntekijä. Hän on näytellyt muun muassa Disney Channelin sarjassa Sonny with a Chance Chad Dylan Cooperina sekä elokuvassa Starstruck Christopher Wildena. Hän on myös näytellyt elokuvassa 17 Again Alex O’Donnellin roolissa.
Knight seurustelee näyttelijä Ayla Kellin kanssa.
Aiheesta muualla

Sterling Knight Internet Movie Databasessa. (englanniksi)
Tomáš Hyka

| Tomáš Hyka |
| --- | --- |

Henkilötiedot
Syntynyt: 23. maaliskuuta 1993 (ikä 31) Mladá Boleslav, Tšekki
Kansalaisuus:   Tšekki
Jääkiekkoilija
Pelipaikka:  oikea laitahyökkääjä
Maila:  oikea
Pituus:  180 cm
Paino:  84 kg
Seura
Seura:  HC Sparta Praha
Sarja:  Extraliga
Pelinumero:  38
Pelaajaura
Pääsarjaura:  2010–
Aik. seurat:  BK Mladá Boleslav (ČEL) Färjestad BK (SHL) VIK Västerås HK (Allsv.) Vegas Golden Knights (NHL) Chicago Wolves (AHL) Traktor Tšeljabinsk (KHL) HC Pardubice (ČEL)
NHL-varaus:  171. varaus, 2012 Los Angeles Kings
KHL-varaus:  51. varaus, 2012 Spartak Moskova
Tomáš Hyka (s. 23. maaliskuuta 1993 Mladá Boleslav, Tšekki) on tšekkiläinen jääkiekkoilija, joka pelaa Extraligan HC Sparta Prahassa. Hän on pelipaikaltaan oikea laitahyökkääjä. Elite Prospects -sivuston Erik K. Pirin mukaan Hyka on nopea ja erinomaisilla hyökkäyspään vaistoilla varustettu laitahyökkääjä, jolla on hyvät kädet ja kiekolliset taidot. Hän ei ole kuitenkaan kovin isokokoinen eikä voimakas. Hyka laukoo oikealta.
Ura > Seuraura

Hyka on BK Mladá Boleslavin kasvatti. Kaudella 2009–2010 hän voitti seuran B-nuorten sisäisen piste- ja maalipörssin tehoilla 34+24=58, joilla Hyka sijoittui koko Tšekin B-nuorten sarjan maalipörssissä kolmanneksi ja pistepörssissä neljänneksi. Kaudella 2010–2011 hän debytoi Mladá Boleslavin Extraliga-joukkueessa, jossa Hyka pelasi 13 runkosarja- ja yhden karsintasarjan ottelun tehden yhden maalin. QMJHL-joukkue Gatineau Olympiques varasi hänet koko CHL:n varaustilaisuuden kahdeksantena pelaajana kesällä 2011. Hyka siirtyi joukkueeseen kaudeksi 2011–2012 ja voitti Olympiquesin sisäisen piste- ja syöttöpörssin tehoilla 20+44=64. Hän voitti myös joukkueen sisäisen tehotilaston lukemalla +14. Hyka pelasi kauden aikana myös CHL Top Prospects Gamessa.
Los Angeles Kings varasi Hykan kuudennella kierroksella 171. pelaajana NHL:n varaustilaisuudessa 2012. Samana kesänä hänet varasi myös Spartak Moskova 51. pelaajana KHL:n varaustilaisuudessa. Kaudella 2012–2013 Hyka oli Gatineau Olympiquesin QMJHL-joukkueen toiseksi paras pistemies Adam Chapmanin kanssa tehoilla 20+34=54. Hän voitti myös joukkueen sisäisen tehotilaston lukemalla +9. Kaudeksi 2013–2014 Hyka siirtyi kahden kuukauden try-outin kautta vuoden mittaisella sopimuksella Ruotsin SHL-liigan Färjestad BK:hon. Hän teki siellä 40 runkosarjaottelussa tehot 4+5=9, kunnes helmikuussa 2014 seura lainasi Hykan loppukaudeksi sarjatasoa alemmas HockeyAllsvenskan-joukkue VIK Västerås HK:hon. Hän eteni joukkueen kanssa Kvalserieniin saakka, mutta Västerås jäi lopulta kuitenkin ilman sarjanousua.
Kaudeksi 2014–2015 Hyka palasi kasvattajaseuraansa BK Mladá Boleslaviin. Hänen ensimmäinen täysi kautensa Extraligassa toi 22 runkosarjaottelussa tehot 7+3=10 ja yhdeksässä playoff-ottelussa tehot 2+1=3. Kaudella 2015–2016 Hyka oli Mladá Boleslavin toiseksi paras pistemies Richard Jarůšekin kanssa. Kaudella 2016–2017 hän voitti joukkueen sisäisen piste-, maali- ja syöttöpörssin tehoilla 17+21=38. Pudotuspeleissä Hyka oli Mladá Boleslavin paras maalintekijä ja hän jakoi joukkueen sisäisen pistepörssin voiton Jakub Orsavan ja Lukáš Žejdlin kanssa tehoilla 4+1=5. Mestarien liigassa Hyka jakoi kolmella syöttöpisteellään Mladá Boleslavin sisäisen syöttöpörssin kahden muun pelaajan kanssa ja sisäisen pistepörssin voiton neljän muun pelaajan kanssa. Hän jakoi myös joukkueen sisäisen tehotilaston voiton Jakub Klepišin ja Tomáš Pospíšilin kanssa lukemalla +2.
Kesäkuussa 2018 Hyka teki vuoden mittaisen ja 750 000 dollarin arvoisen tulokassopimuksen NHL:n laajennusjoukkue Vegas Golden Knightsin kanssa.
Ura > Maajoukkueura

Hyka edusti Tšekkiä MM-kilpailuissa vuonna 2017. Yhteensä hän on pelannut 16 A-maaottelua tehopistein 3+1=4. Hyka teki A-maajoukkuedebyyttinsä 3. marraskuuta 2016 Karjala-turnauksen Tšekin Plzeňissä pelatussa avausottelussa Ruotsia vastaan. Hän avasi maalitilinsä A-maajoukkuetasolla heti kahdella osumalla Euro Hockey Challengessa 22. huhtikuuta 2017 Nürnbergissä Saksa vastaan. Hykan toinen maali syntyi ylivoimalla.
Hyka pelasi myös alle 20-vuotiaiden MM-kilpailuissa vuosina 2012 ja 2013, joista jälkimmäisessä turnauksessa hän jakoi Tšekin sisäisen maalipörssin voiton Dmitrij Jaškinin ja Martin Frkin kanssa kolmella osumallaan. Hyka pelasi myös alle 18-vuotiaiden MM-kilpailuissa vuonna 2011. Hänet valittiin Sveitsiä vastaan pelatun karsintasarjan ottelun päätteeksi Tšekin ottelun parhaaksi pelaajaksi.
Hyka pelasi myös alle 18-vuotiaiden Ivan Hlinkan muistoturnauksessa vuonna 2010. Hän pelasi myös World U-17 Hockey Challengessa vuonna 2010. Yhteensä Hyka on pelannut 24 nuorten ja 46 poikien maaottelua.
Muuta

Hykan isä Tomáš Sr. pelasi omalla urallaan yli sata ottelua Tšekkoslovakian liigassa ja Extraligassa.